b'\n_START_ARTICLE_\nJ\xc3\xa4rvenp\xc3\xa4\xc3\xa4n vaakuna\n_START_PARAGRAPH_\nJ\xc3\xa4rvenp\xc3\xa4\xc3\xa4n vaakuna on J\xc3\xa4rvenp\xc3\xa4\xc3\xa4n kaupungin tunnus. Vaakunan aihe viittaa Tuusulanj\xc3\xa4rven taiteilijayhteis\xc3\xb6\xc3\xb6n, joka sijaitsee my\xc3\xb6s Tuusulasta sittemmin erotetun J\xc3\xa4rvenp\xc3\xa4\xc3\xa4n kauppalan alueella, ja erityisesti Jean Sibeliukseen, joka oli viel\xc3\xa4 elossa vaakunan vahvistamisvuonna 1956. Lyyra kuvaa my\xc3\xb6s paikkakunnan merkityst\xc3\xa4 koulukeskuksena._NEWLINE_Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 hopeinen siivek\xc3\xa4s lyyra\xe2\x80\x9d. Vaakunan on suunnitellut Olof Eriksson, ja J\xc3\xa4rvenp\xc3\xa4\xc3\xa4n kauppalanvaltuusto hyv\xc3\xa4ksyi sen kokouksessaan 25. marraskuuta 1955. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 10. helmikuuta 1956.'